NaiveNeuron/SloPal huggingface dataset:
D. Lipšic, poslanec: (2007-10-19):
Po druhé. Nielenže návrh novely Občianskeho zákonníka prešiel prvým čítaním, lebo prešiel jednohlasne, keď ste tam vy neboli, ústavnoprávnym výborom v druhom čítaní, jednohlasne. No ale nemá zmysel sa baviť podľa mňa až tak o minulosti. Ja mám tendenciu tento vládny návrh zákona skôr podporiť. Podľa mňa nie je ideálny, ale je krokom vpred. A potom ma nezaujíma, či ho predloží ten alebo onen, od toho tu nie sme, ale či robí nejaký krok vpred, možno nie ideálny, ale ho robí. Posledná poznámka moja je. A zdá sa mi že prekárať sa týmto spôsobom, takým trošku sem-tam tupým na veci, kde máme spoločný cieľ, neviem, či to je úplne úloha parlamentu. Posledná poznámka. Vy ste dali teraz pozmeňujúci návrh, ktorému som celkom ja neporozumel. Vy chcete, aby vykonávacím predpisom vláda mohla rozhodnúť o výške úrokov z omeškania? Kedysi to bolo ale dispozitívne ustanovenie. To by bola podľa mňa pomerne výrazná zmena. Váš návrh zrejme bol, že sa tým budeme na výbore zaoberať? Totiž to je pomerne vážna koncepčná zmena do návrhu zákona. A asi by sme nemali len tak ľahko, bez možnosti sa už vôbec vyjadriť k tomu okrem faktických poznámok, rokovať.
S. Janiš, poslanec: (2003-10-31):
Výbory Národnej rady - výbor pre hospodárstvo, privatizáciu a podnikanie a zahraničný prerokovali pridelenú parlamentnú tlač a zaujali k nej stanoviská, tak ako sú uvedené v bode II tejto spoločnej správy. Gestorský výbor na základe rokovaní výborov Národnej rady v súlade s rokovacím poriadkom odporúča Národnej rade Slovenskej republiky vysloviť súhlas s ukončením platnosti niektorých medzinárodných hospodárskych zmlúv všeobecnej povahy Slovenskej republiky. Pani predsedajúca, otvorte rozpravu. Z. Martináková, podpredsedníčka NR SR: Ďakujem, pán poslanec. Otváram rozpravu. Písomne nemám žiadnu prihlášku. Prosím, kto má záujem, aby sa v tejto chvíli prihlásil ústne. Uzatváram možnosť ústne sa prihlásiť, vyhlasujem rozpravu za skončenú. Zároveň prerušujem rokovanie o tomto bode programu. Ďakujem, pán poslanec. Pán minister bude odôvodňovať aj nasledujúci zákon. V druhom čítaní budeme rokovať o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov. Vládny návrh zákona ste dostali ako tlač 377, spoločnú správu výborov máte ako tlač 377a. Prosím pán minister dopravy, pôšt a telekomunikácií Pavol Prokopovič, aby ste vládny návrh zákona odôvodnili.
Jurinová, Erika, podpredsedníčka NR SR (2013-04-16):
Prosím ďalšieho prihláseného poslanca, pán poslanec Škripek, nech sa páči.
Hrnčiar, Andrej, podpredseda NR SR (2018-06-19):
Reakcia na faktickú poznámku, pán poslanec Grendel.
Mesterová, Zuzana, poslankyňa NR SR (2024-05-14):
Ja reagujem na pána poslanca Pročku a reagujem aj na to, čo tu odznelo. A v konečnom dôsledku on hovoril o tom, ako kradnete kultúru a ako chcete tomuto národu vnútiť svoju predstavu o tom, čo je umenie, čo je kultúra, ako má vyzerať a aké projekty dostanú podporu. Pretože toto nie je o odbornom posúdení, toto je o vašom videní sveta, o vašom politickom alebo osobnom videní sveta. Vy ste si uzurpovali týmto návrhom zákona právo posudzovať, čo je umenie a čo je kultúra. No umenie a kultúra je o slobode, o slobode rozvoja osobnosti, o slobode a o tvorbe. Toto je kultúra a umenie, pán Michelko, nie to, čo vy sa snažíte vnútiť tomuto národu ako svoje videnie kultúry a umenia. A pokiaľ vám v tomto budú sekundovať vaši vládni a koaliční spolu... spolusúputníci, tak nesú rovnakú zodpovednosť za deštrukciu kultúry ako vy. Ďakujem pekne.
M. Číž, podpredseda NR SR: (2009-02-12):
Otváram 7. rokovací deň 32. schôdze Národnej rady. O ospravedlnenie svojej neúčasti na dnešnom rokovacom dni písomne požiadali podpredseda Národnej rady Viliam Veteška a poslanci Ľuboš Micheľ, Ján Slota a Boris Zala. V zmysle schváleného programu pristúpime k druhému čítaniu o vládnom návrhu zákona, ktorým sa mení a dopĺňa a zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konaní. Parlamentná tlač tohto návrhu je 894 a spoločná správa výborov má číslo 894a. Slovo má podpredseda vlády a minister vnútra Slovenskej republiky Robert Kaliňák a odôvodní tento vládny návrh zákona.
P. Hrušovský, podpredseda NR SR: (2002-03-13):
Prosím pánov poslancov, aby sa dostavili do rokovacej sály a pánov poslancov, ktorí nemajú k dispozícii hlasovacie karty, aby si ich láskavo zaobstarali. Prosím pána poslanca Galbavého, aby prestal telefonovať. Páni poslanci, prosím, prezentujme sa, nebudeme hlasovať, iba zistíme počet prítomných poslancov v rokovacej sále. Počet prítomných poslancov v rokovacej sále. Prezentujme sa. Prítomných je 79 poslancov v rokovacej sále. Prosím, prezentujme sa a hlasujme o návrhu na vyslovenie súhlasu so skráteným legislatívnym konaním. Hlasujeme, páni poslanci. Vyhlasujem desaťminútovú prestávku. Prosím predsedov poslaneckých klubov, aby sa dostavili na krátku poradu predsedov poslaneckých klubov vládnej koalície. (Prerušenie rokovania o 18.00 hodine.) (Pokračovanie rokovania o 18.15 hodine.)
Kvasnička, Marián, poslanec NR SR (2014-03-21):
Ďakujem. Štefan, ak dovolíš, myslím, že robíš z tejto diskusie čosi, o čom by to nemalo byť – prezidentskú kampaň. Rovnako mi prekáža, ak sa z témy manželstva robí téma, o ktorej to nie je téma homosexuality. Riešme to, čo riešime a čo je morálne a spoločensky dobré. To sme si už rozprávali, myslím, že tá diskusia je celkom plodná. Pokiaľ ide o postoj KDH po prvom kole prezidentských volieb, naša reakcia, keďže som členom predsedníctva, bola konzistentná v tom zmysle, že sa snažíme definovať v opozičnom priestore. Hádam toľko logiky nám priznať môžeš. Ale ubezpečujem ťa, že ten konečný odkaz nebol výsledkom nejakej ideálnej zhody. Akékoľvek odkazy a odporúčania, a ešte teda jedna vec, ešte jedna vec a myslím, že aj smeráci s tým majú svoju skúsenosť, centrály môžu vyslať akékoľvek odkazy a odporúčania, bič plieska vždy na konci. Naši voliči majú zdravý rozum a aj bez nás vedia, čo majú robiť, a ubezpečujem ťa, že to aj urobia. Ďakujem.
Osuský, Peter, poslanec NR SR (2019-06-24):
Ďakujem pekne. No, kolega Bernaťák, začali ste tak štandardne: „Sme na Slovensku!“ To je, samozrejme, výborný argument, ale nezaargumentovali ste vonkoncom nič k tomu, čo som hovoril, pretože k tomu v tom vašom dvojminútovom príspevku nezaznelo nič. Čo z toho, čo som napr. povedal o kodifikovanej podobe, ktorá tam je pribitá klincami, a aj tak ju nemôže nikto meniť, k tomu, na to ste nezareagovali, začali ste, že sme na Slovensku. To je štandardná SNS úroveň, na ktorej ste 25 rokov existovali, občas ste chodili do tankoch, občas do Moskvy. Pokiaľ ide, o tom, že ja chcem rozmlátiť súžitie, no asi chcem ešte aj s Rusínmi (povedané so smiechom), hovorí kolega Paška. Nič sa tým nerozmlacuje. Keď sa zo zákona vynechávajú nevymáhateľné prvky, tak sa nič nerozmlacuje. Keď som chcel, aby ministerstvo vnútra zrušilo nezmyselné hlásenie pobytu a pokuty zaň, tak samozrejme, že to Kaliňák neurobil na moje želanie a na moju novelu, ale potom to o pol roka spravil sám, lebo pochopil, že je to blbosť, čo v tom zákone má. No a, pani Antošová, keď začne SNS hovoriť o pôde, tak to je skutočne strašne tenký ľad, pretože, keď sa tak pozerám na ministerstvo pôdohospodárstva a tie spolky, ktoré tam prideľovali eurofondy na pôdu, tak to je jeden z vývesných štítov, skoro ako podpora vedy vo verzii vášho ministra školstva. Skutočne ste, pokiaľ ide o pôdu, vyrazili na tenký ľad.
Hort, Milan, podpredseda NR SR (2010-08-04):
Ďakujem. Pani kolegyňa, napriek tomu, že ste procedurálny návrh predniesli vo faktickej poznámke, budem tlmočiť vašu požiadavku pani predsedníčke vlády. Poprosím teraz s faktickou poznámkou, pán poslanec Martin Pado, nech sa páči.
V. Novotný, poslanec: (2008-06-25):
Pán minister, ja som osobne očakával, že poviete, či ste vedeli skôr o centrálnej parite, alebo ste sa to dozvedeli až v to poobedie, keď to určili európske autority, alebo až na druhý deň ráno z novín. Prezradili ste tú centrálnu paritu alebo ste ju neprezradili? Prečo ste nepodali demisiu, keď ste ju ponúkli a keď predseda vlády o vás povedal, že vám zlomí väz? Ja osobne by som tú demisiu bol podal, ja by som nechcel byť vo vláde, kde mi chce predseda vlády zlomiť väz. Pán minister, očakával som, že vysvetlíte, či ste, alebo nie ste previazaný na J & T. Stačila by veta: Nemám s nimi nič do činenia. Ale vy ste tú vetu nepovedali. Pán minister, čakal som, že poviete, prečo ste boli na jachte. Kto to platil? Kúpili ste si palubný lístok? Zaplatili ste si last minute? Ako ste sa tam dostali? Ako ste tam išli, pán minister? Lietadlom, autom, bicyklom, vlakom? Čakal som, že nám vysvetlíte, ako ste sa na tú jachtu dostali a čo ste tam robili, pán minister? Teda centrálnu paritu ste neprezradili, lebo ste sa to dozvedeli až neskôr od európskych autorít. Teda prečo ste tam išli? Formule jedna, baby, rybárčili ste? Prečo ste sa vybrali na tú jachtu? Pán minister, ja som očakával, že sa k tomu postavíte ako chlap a vysvetlíte to. To nestačí povedať na tlačovke, tu ste v Národnej rade, pred poslancami. Ďakujem.
Číž, Miroslav, podpredseda NR SR (2015-02-04):
Ďakujem pekne. Otváram rozpravu. Písomnú prihlášku do rozpravy nemám, preto sa pýtam, kto sa hlási do rozpravy ústne? Pán poslanec Hlina, Susko, Hraško. Ďakujem pekne. V poradí teda Susko, Hraško, Hlina. Uzatváram možnosť prihlásiť sa do rozpravy ústne. Slovo má pán poslanec Susko.
Sulík, Richard, predseda NR SR (2011-09-13):
Pani poslankyňa Jurinová, procedurálny návrh.
Shahzad, Silvia, poslankyňa NR SR (2017-04-07):
Pre mňa je prirodzené, že sa tejto téme venujem. Sama som na rôzne kompenzácie odkázaná a som vďačná, že sa tu stále nájde dostatok ľudí, ktorí, ktorí ma v tom nenechávajú samú. A čím viac nás bude, tým to bude pre všetkých jednoduchšie. Nielen pre tie osoby so zdravotným postihnutím a nielen pre tie rodiny, ale aj pre vás, ktorí tú pomoc nepotrebujete a ktorí ju jedného dňa možno potrebovať budete a nikdy neviete, kedy ten deň nastane. A preto som rada, že sa do tejto diskusie zapojila aj pani Šimkovičová, a verím, že nabudúce sa do tejto diskusie zapoja aj ďalšie strany.
Blanár, Juraj, podpredseda NR SR (2021-05-10):
Ako posledný s faktickou poznámkou – pán poslanec Dostál, nech sa páči.
P. Hrušovský, predseda NR SR: (2004-12-15):
Ja som navrhol istý kompromis, ja som bod programu interpelácie otvoril, pán poslanec Cabaj. Ja som ho otvoril. Upozornil som tých poslancov, ktorí boli písomne prihlásení do rozpravy, či aj napriek tomu, že členovia vlády nie sú prítomní, chcú v interpeláciách vystúpiť. Viacerí poslanci, ale teraz presne si pamätám na pani poslankyňu Podrackú, povedala, že nie, radšej chce, aby jej interpelácia bola uplatnená na nasledujúcej schôdzi. Považoval som stanovisko aj ostatných poslancov za súhlas k tomu, že tento bod programu končíme. Takto som to vyhodnotil, takto naozaj v dobrom presvedčení, že si rozumieme všetci, ktorí vtedy boli v rokovacej sále, že končíme tento bod programu. Ja by som teda chcel navrhnúť, aby sme sa pokojne v tejto chvíli dohodli. Interpelácie boli, ale neodzneli. Ak poslanci interpelovať chcú, ešte dnes môžu písomne doručiť predsedovi Národnej rady. Ja by som teda odporučil, keby sme v takomto duchu dnešnú schôdzu aj tento bod programu mohli definitívne skončiť. Vonku čaká vysokoškolský spevácky zbor, ktorý nám chce zaspievať. Myslím, že si všetci chceme pogratulovať a ja vás všetkých chcem pozvať na čašu vína. Je, páni poslanci, s takýmto návrhom súhlas, aby sme naozaj v pokoji a v nejakom kompromise skončili rokovanie tejto schôdze? (Súhlasná reakcia pléna vyjadrená aj potleskom.) Ďakujem pekne. Poprosím teraz, aby ste do rokovacej sály pozvali vysokoškolský spevácky zbor. Nech sa páči, pani riaditeľka. (Potlesk.) (Spev vianočných piesní v podaní vysokoškolského speváckeho zboru.) (Potlesk.)
Hrnčiar, Andrej, podpredseda NR SR (2019-05-14):
Tak ešte dáme procedurálne návrhy. Nech sa páči, pán poslanec Zelník.
Grendel, Gábor, podpredseda NR SR (2022-09-23):
Pán poslanec, pár poznámok. Mám za to, že ďalším bodom programu je hlasovanie, preto sme pokračovali hlasovaním. Konzultoval som to. Pán poslanec, nekričte, prosím. Konzultoval som to s organizačným odborom, ak váš návrh, aby tie hlasovania boli vyhlásené za neplatné, dávate ako procedurálny návrh, podajte mi to písomne, dám o tom hlasovať, nemám s tým najmenší problém. A slovo som vám neudelil preto, lebo som poslúchol vášho poslanca pána poslanca Kondróta, ktorý ma žiadal, aby som v priebehu hlasovania už neprerušoval hlasovanie procedurálnymi návrhmi. (Potlesk.) Keďže som to písomne nedostal, do dvanástej hodiny vyhlasujem prestávku, potom budeme pokračovať v prerušenej schôdzi. (Prestávka.)
S. Janiš, poslanec: (2007-10-29):
Pristúpime k hlasovaniu o bodoch spoločnej správy. Pán predseda, dajte hlasovať spoločne o bodoch 1, 2, 3, 4, 5, 7 až 18, 22, 23, 25, 26, 27 a 33 spoločnej správy s odporúčaním gestorského výboru schváliť ich.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 125 poslancov, za 125. Konštatujem, že sme schválili vládny návrh novely zákona č. 453/2003 Z. z. o orgánoch štátnej správy v oblasti sociálnych vecí. Nasleduje hlasovanie v prvom čítaní o vládnom návrhu zákona, ktorým sa mení a dopĺňa Trestný poriadok, tlač 562, bod 10 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 562.)
Laurenčík, Milan, podpredseda NR SR (2020-11-04):
Pán poslanec, prosím, kľud.
Glváč, Martin, podpredseda NR SR (2017-06-20):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Petrovi Náhlikovi.
Marcinková, Vladimíra, poslankyňa NR SR (2022-03-22):
Ďakujem pekne. Ja chcem ohlásiť, že pri tlači 916 som hlasovala proti, a zariadenie ma vykázalo ako za, prosím, do zápisu. Ďakujem.
Mizík, Stanislav, poslanec NR SR (2022-02-11):
Ďakujem za slovo. Ja v mojej škole som bufet nemal, ale na ilustráciu poukážem na stravovacie návyky tam, kde som učil vyše 20 rokov. Dobre si to zhodnotil, kolega, ja by som to len rozšíril, že príčina je tiež v štýle života propagovanom v médiách. Z pedagogickej praxe poznám rannú prax mnohých detí, keď nie drvivej väčšiny detí, cestou do školy zastávka v obchode. A nákup? Dvojlitrová kola, dva balíky čipsov, päť až desať horaliek. Keď dieťa nestihne obchod, častokrát príde starostlivá mamička cez prestávku, malú alebo veľkú, a pre tri deti donesie tri dvojlitrové koly alebo tie žlté chémie, čo sa predávajú, jednu tašku rožkov, plnú tašku rožkov a zo 20 sladkých keksov. Ďakujem za slovo.
Sopko, Miroslav, poslanec NR SR (2017-05-18):
Ďakujem za slovo, pani predsedajúca. Myslím, pán poslanec, že ste veľmi správne vystihli fakt, prečo tu ten problém je s tou vymožiteľnosťou práva. Je to tak, ako to je, ako ste to povedali. Pokiaľ by naozaj títo ľudia v týchto pracovných kolektívoch cítili oporu tohto štátu a nemali by presne opačný pocit, že sa nemajú kde dovolať spravodlivosti, možnože by sme tu vôbec nemuseli teraz o tomto sa baviť. Ja som si spomenul aj pri tom, ako ste spomínali minulý rok tú rozpravu ohľadom veta zriaďovateľov, ako častým argumentom bolo v tej diskusii určitá ako keby sťažnosť zo strany zriaďovateľa, aké slabé páky má na to odvolať riaditeľa, ktorý preukázateľne nemá na svojej stoličke čo hľadať. V tomto prípade, keď, ako ste poznamenali, sa vychyľujú misky váh skôr na stranu štátu ako poslednej inštancie, logicky by možno mohlo dôjsť k podpore tohto, pretože tým pádom by sa poriešil i tento problém a takíto riaditelia by na svojich stoličkách skončili. Ale v princípe mali by sme diskutovať o tých mechanizmoch a mali by sme diskutovať o tom, že v súčasnosti kompetencie rady školy a jej nastavenie sa musí zmeniť. A to je možno už aj na podstatne širšiu novelu zákona.
Saloň, Marián, poslanec NR SR (2023-12-06):
Ďakujem veľmi pekne. Vážený pán predseda, vážené panie poslankyne, páni poslanci, na základe poverenia Mandátového a imunitného výboru Národnej rady Slovenskej republiky zo dňa 6. decembra 2023 predkladám Národnej rade Slovenskej republiky informáciu Mandátového a imunitného výboru Národnej rady Slovenskej republiky o nastúpení náhradníčky na uprázdnený mandát poslanca Národnej rady. Všetky dôležité informácie sú v uznesení, čiže dovoľte mi predniesť rovno uznesenie. Uznesenie Národnej rady Slovenskej republiky zo 6. decembra 2023 k informácii Mandátového a imunitného výboru Národnej rady Slovenskej republiky o nastúpení náhradníčky na uprázdnený mandát poslanca Národnej rady Slovenskej republiky. Národná rada Slovenskej republiky berie na vedomie: 1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že mandát poslanca Národnej rady Slovenskej republiky Martina Pekára zanikol podľa čl. 81 a čl. 81a písm. b) Ústavy Slovenskej republiky dňom 30. novembra 2023, 2. že podľa § 71 ods. 1 a 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a § 10 ods. 1 a 2 písm. c) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 81 z 30. novembra 2023 vyhlásil dňom 1. decembra 2023 nastúpenie náhradníčky za politické hnutie Progresívne Slovensko takto: Na uprázdnený mandát poslanca Národnej rady Slovenskej republiky Martina Pekára nastupuje podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 30. septembra 2023 náhradníčka Natália Nash, narodená 30. apríla 1973, bytom Bratislava, 3. informáciu Mandátového a imunitného výboru Národnej rady Slovenskej republiky o nastúpení náhradníčky na uprázdnený mandát poslanca Národnej rady Slovenskej republiky. Ďakujem, skončil som.
Antal, Peter, poslanec NR SR (2016-12-06):
Ďakujem za slovo. Ja by som len pána kolegu Chomu doplnil, ale vo vzťahu aj k, lebo som videl, pán Viskupič, že krúti hlavou, že je to tak zamotané, ale áno, ono to, ono to je, je to komplikovane napísané, ale ono by to bolo komplikovane napísané aj pred ix mesiacmi, keď sa ten zákon schvaľoval, a to z jedného jednoduchého dôvodu. Nezačíname od bodu nula, ale vstúpime do, vstupujeme do rozbehnutých právnych vzťahov, ktoré jednoducho treba vyriešiť týmto zákonom, aby nenastala krivda do budúcna a to súvisí aj s tými zrušenými rozhodnutiami o vyrubení poplatku, vydanými novými rozhodnutiami a to súvisí aj s tými prechodnými ustanoveniami. Áno, prišli na to, alebo prišlo sa na to, že jednoducho je potrebné reagovať na tieto rozbehnuté právne vzťahy a nejdeme niekde, akoby že nemáme žiadne rozhodnutie, stavebné povolenie, územné rozhodnutie, nemáme žiadne na stole. Ďakujem.
Podmanický, Ján, poslanec NR SR (2014-09-12):
Ďakujem za slovo. Vážená pani podpredsedníčka, vážené panie poslankyne, páni poslanci, predkladám rozsahom pomerne krátky zákon, návrh zákona, ktorý má za cieľ vyriešiť jednu disproporciu, ktorá vzniká pri našich reprezentantoch pri paralympiáde a deaflympiáde, ktorí za to, že reprezentujú Slovenskú republiku, dostávajú, tak ako naši reprezentanti pri olympijských hrách, odmeny od štátu za 1. až 6. miesto. Bohužiaľ, tento ich príjem, ktorý získajú vďaka reprezentácii, sa započítava do príjmu, z ktorého sa im vypočítavajú príspevky na kompenzáciu ťažkého zdravotného postihnutia, a v mnohých prípadoch prichádzajú o tieto príspevky alebo sa im značne znížia. Pritom cieľom odmeny či už pre reprezentantov na olympijských hrách, alebo našich reprezentantov pri paralympiáde a deaflympiáde je určitá odmena štátu za to, že dosahujú vynikajúce výsledky na týchto špičkových športových hrách a reprezentujú Slovenskú republiku. Takže, keď to tak zhrniem, jedným slovom, tak za to, že reprezentujú Slovenskú republiku, tak sa im znižujú príspevky na kompenzáciu ich ťažkého zdravotného postihnutia. Náš návrh zákona, ktorý predkladáme spolu s kolegami, ktorý sme konzultovali aj s odborníkmi na ministerstve práce, sociálnych vecí a rodiny, rieši tento problém takým spôsobom, že odmeny, ktoré získavajú naši reprezentanti na paralympiáde a deaflympiáde, sa im nebudú započítavať do príjmu na posudzovanie poskytovania príspevku na kompenzáciu ťažkého zdravotného postihnutia.
Laššáková, Jana, poslankyňa NR SR (2017-03-29):
Ďakujem pekne za slovo. Ja, pán poslanec, sa vyjadrím len k jednej časti vášho vystúpenia a musím povedať, že ste použili veľmi zlý príklad na ospravedlnenie súkromných letov pána prezidenta. A dôrazne sa musím ohradiť voči vášmu porovnaniu letu do Petrohradu so súkromnými letmi pána prezidenta. Bola som poverená viesť delegáciu Národnej rady do Ruskej federácie. Boli sme teda na riadnej pracovnej ceste s programom a so záverečnou správou. Neboli sme ani na výlete, ani hrať golf. Keďže sa vydávate za čestného človeka, bolo by čestné, aby ste odsúdili konanie pána prezidenta a vyzvali ho, aby nezneužíval letku ministerstva vnútra na súkromné účely. To by som považovala naozaj za čestné. A skutočne si myslím, že takéto porovnanie nebolo na mieste. Ďakujem pekne.
Halák, Róbert, poslanec NR SR (2020-12-02):
Ďakujem za slovo. Dušan, ja nebudem s tebou súhlasiť teraz, pretože tá kultúra je už 30 rokov v takomto stave, v akom je, a naozaj nikto nemôže chcieť zázraky, aby za osem mesiacov tejto vlády sa to dalo postaviť hneď na nohy. Takže viem, že minister financií naozaj robí, čo môže a hasí tam. Viem, aj mňa to osobne trápi, že to takto vyzerá, ako to vyzerá, ale ja verím tomu a som presvedčený, aj s pánom ministrom som sa rozprával o tom, že naozaj do tej kultúry pôjde viacej. Nehovorím, že teraz hneď, naozaj treba hasiť to najdôležitejšie, lebo po tých rokoch, ktoré... a teraz nebudem ja útočiť na nikoho, ale všetky vlády dozadu, ktoré tu boli pred nami, sa naozaj na tú kultúru pozerali pomedzi prsty. Verím tomu a všetkých chcem aj ubezpečiť, že táto vláda a tento minister a s nami poslancami, nie sme naozaj slabí, urobíme všetko pre to, aby tá kultúra sa dostala tam, kam patrí. Preto som sem aj išiel, aj Monika, pretože sme chceli tú kultúru podvihnúť vyššie, nech má, nech má väčší zástoj, ako mala doteraz. Takže to je tak všetko. Ja verím tomu, že to s pánom ministrom financií aj s pani ministerkou zvládneme a nastavíme to do dobrých čísiel. Ďakujem.
Hrnčiar, Andrej, podpredseda NR SR (2017-02-09):
Ďalšiu otázku položila opäť Katarína Macháčková, opäť ministrovi práce, sociálnych vecí a rodiny Slovenskej republiky Jánovi Richterovi: „Ivan sa pýta: V prípade záujmu zamestnávateľa o zamestnanie občana tretej krajiny zákon vyžaduje, aby bola pracovná ponuka pre slovenských občanov zverejnená dlhšie ako 30 dní. Po 30 dňoch už môže zamestnávateľ vydať prísľub na zamestnanie alebo uzavrieť pracovnú zmluvu. Úrad práce, sociálnych vecí a rodiny týmto podľa mňa nerešpektuje prísľub zamestnávateľa k budúcemu zamestnancovi a zbytočne zverejňuje neaktuálne ponuky. V prípade mojej spoločnosti bola ponuka zverejnená cez portál ISTP až 60 dní. Prečo úrad práce, sociálnych vecí a rodiny v prípade záujmu zamestnávateľa o zamestnania občana tretej krajiny vyžaduje, aby bola pracovná ponuka pre slovenských občanov zverejnená dlhšie ako 30 dní, a nie presne 30 dní?“
Kéry, Marián, poslanec NR SR (2019-10-28):
Pán predsedajúci, ďakujem pekne za slovo. Vážené panie poslankyne, páni poslanci, dnes som už predniesol jeden pozmeňujúci návrh. Mám tu jeden taký veľmi stručný. Najskôr začnem odôvodnením: Pojem nezávislý kandidát bol zavedený do právneho poriadku Slovenskej republiky za tým účelom, aby vo voľbách mohli okrem politických strán, resp. kandidátov na kandidátnych listinách politických strán rovnako kandidovať aj kandidáti, ktorí nie sú členmi politickej strany, a teda sa nemôžu uchádzať o miesto na kandidátnej listine politickej strany. Títo kandidáti môžu kandidovať iba v prípade, že ich podporí potrebný počet voličov volebného obvodu, v ktorom sa kandidát uchádza o ich hlasy. Toto označenie bolo pre voliča jasným signálom, že kandiduje kandidát, ktorý je nezávislý na ktorejkoľvek politickej strane, že nie je členom žiadnej politickej strany, a teda po zvolení sa bude správať a konať nezávisle od vôle ktorejkoľvek politickej strany a bude konať iba podľa vlastného svedomia a vedomia. Dnes už, bohužiaľ, táto formulka neplatí a voliči na hlasovacích lístkoch nachádzajú kandidátov s označením nezávislý kandidát, a pritom majú vedomosť, že ide o člena politickej strany, dokonca pomerne vysoko postaveného funkcionára tejto strany. Označenie nezávislý kandidát akoby stratilo svoj pravý význam a označuje iba kandidáta, ktorý si sám zbiera podpisy na podporu kandidatúry vo voľbách do orgánov územnej samosprávy, pričom svoje politické zameranie pred voličom z rôznych dôvodov utajuje a postavenie nezávislého kandidáta akoby sa stalo predmetom rôznych špekulácií. Voliči sa vo voľbách do orgánov územnej samosprávy rozhodujú veľakrát podľa mena, teda osobného poznania kandidáta, a politická príslušnosť nie je vždy rozhodujúca, avšak v žiadnom prípade by sme voliča nemali zavádzať uvádzaním nepravdivých informácií na hlasovacom lístku. Toto je dôvod, pre ktorý navrhujem, aby sa pojem nezávislý kandidát nahradil novým pojmom kandidát bez politickej príslušnosti, čo v podstate presne vystihuje pravý zmysel slovného spojenia nezávislý kandidát. Teraz mi dovoľte, aby som prečítal veľmi krátky pozmeňujúci návrh poslanca Národnej rady Mariána Kéryho k návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (tlač 1579). V čl. I v 7. bode (§ 139 ods. 7), v 10. bode (§ 144 ods. 6), 13. bode (§ 171 ods. 7) a v 16. bode (§ 176 ods. 6) sa slová „nezávislého kandidáta“ nahrádzajú slovami „kandidáta bez politickej príslušnosti“. Ďakujem. Skončil som.
Přidal, Alojz, poslanec NR SR (2013-10-18):
Pán kolega Záhumenský, ja sa priznám, ja nemám preštudovaný ako podobne, podrobne ten zákon. Vy ste predkladali pozmeňujúci návrh ako veľmi rýchlo. Ja sa bojím, že príde doba, že budú čipovať aj ľudí, a nerád by sa toho dožil. Chcel by som sa vás spýtať teda, ako to bude. Ako mení sa niečo vecne na tom, že treba čipovať psov a mačky, ako bude treba čipovať tých psov? Lebo ja sa priznám, že ja som proti čipovaniu aj psov, aj mačiek, aj fretiek, aj ľudí. Jednoducho povedzte mi, čo, čo tým pozmeňujúcim návrhom, ale tak jednoducho, keby ste mi to vysvetlili, lebo vy ste to veľmi rýchlo čítali, čo sa mení. Rád by som podporil, až je to tak, že sa mení tá povinnosť toho čipovania.
Senko, Ján, poslanec NR SR (2010-12-15):
Pán podpredseda, teraz dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre kultúru a médiá a ďalej, aby za gestorský výbor určila hlasovaním výbor pre kultúru a médiá a že výbory prerokujú návrh zákona do 27. januára 2011 a gestorský výbor do 31. januára 2011.
M. Číž, podpredseda NR SR: (2007-02-02):
Pánovi Kužmovi, ktorý tu nie je, hovoril o tom Rakúsku na začiatku, len zabudol, že tých 50 rokov ten pravdepodobne blahobyt rakúsky, o ktorom hovoril, zabezpečovali rakúski socialisti, nech si pozrie dejiny tej krajiny, ako to tam vyzeralo, a úlohu SPD, teda rakúskych socialistov vo vývoji a spravovaní Rakúska, jedna vec. Druhá vec. Pán Dzurinda nezaregistroval, lebo sa mu zdalo, že nehovorím o dôchodkoch. No, nevystihol súvis, keď hovorím, že hlavná téma je privatizácia penzijných fondov a že aký je tam súvis. Rozumiem tomu, že tomu nerozumie, len pre tých, ktorí chcú tomu rozumieť, tak hovorím, hovoril som predovšetkým o tomto, to aj niektorým ďalším kolegom, ktorým to zrejme ušlo a nie sú schopní vnímať prostredie trošku i okolo toho problému, o ktorom sa bavíme. K tým ostatným veciam už nestihnem, ale poviem iba jednu vec, lebo to je laitmotív toho, čo sa tu dialo. Všetci hovoria o tom súkromnom vlastníctve, a tak a onak rôznym spôsobom krivia povedané a ako keby nikto nechcel hľadať podstatu toho, čo naozaj v tom vystúpení bolo povedané, len jednu vec chcem pripomenúť. To súkromné má jeden opak, pandant, polarizovaný pól, a to je verejné. Dokonca v politickej etike sa tomu hovorí, má pandant, verejné blaho. V tej kresťanskej sociálnej náuke pán Kahanec a iní. Je o tom hrozne veľa napísaného, skúste si to pozrieť, čo to je teda ten verejný záujem. SMER len chce, aby súkromný záujem a verejný záujem bol v istom pomere, aby bol vyvážený v rámci intencií, ktoré sú vlastné modernému štátu 21. storočia. Nič viac, nič menej. Ďakujem. (Potlesk.)
Szőllős, Ján poslanec NR SR (2021-11-02):
Vážený pán predsedajúci (hluk v sále, zaznievanie gongu), v rozprave k uvedenému návrhu zákona vystúpili poslanci: pán poslanec Kazda a pán poslanec Šíbl. V rozprave boli podané pozmeňujúce návrhy pána poslanca Kazdu a pána poslanca Šíbla. Keďže boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
B. Bugár, podpredseda NR SR: (2001-11-29):
Materiál vlády ste dostali ako tlač 1199. Teraz by som veľmi rád dal slovo pani ministerke Schmögnerovej, ktorá je tu, ale na chvíľu vybehla. Takže vyzývam pani ministerku Schmögnerovú, aby sa vrátila do rokovacej sály. Pani ministerka Schmögnerová, očakávajú vás poslanci. Dávam slovo pani ministerke financií Slovenskej republiky Brigite Schmögnerovej a prosím ju, aby informáciu uviedla. Ešte predtým procedurálny návrh, nech sa páči, pán poslanec.
Hrušovský, Pavol, podpredseda NR SR (2010-12-10):
Hlasujeme. (Hlasovanie.) 137 prítomných, 77 za návrh, 29 proti, 31 sa zdržalo. Pozmeňovací návrh pani poslankyne Blahovej sme schválili.
Žiak, Miroslav, poslanec NR SR (2020-07-15):
Ďakujem opätovne za slovo. Začnem teda od začiatku, aby to nebolo vytrhnuté z kontextu, keďže ma jeden klérofašista tu prerušil, tak dovolím si. Vážené kolegyne poslankyne... (Ruch v sále a prerušenie vystúpenia predsedajúcim.)
Laurenčík, Milan, podpredseda NR SR (2020-11-24):
Ďakujem veľmi pekne a prerušujem rokovanie o tomto bode programu. Vážené pani poslankyne, vážení páni poslanci, budeme, nasleduje bod programu, ktorým je druhé čítanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov . Vládny návrh zákona má tlač 258, spoločná správa výborov má tlač 258a. Nech sa páči, pán podpredseda vlády, pán minister Eduard Heger, odôvodnite tento vládny návrh zákona. Máte slovo, nech sa páči.
Přidal, Alojz, poslanec NR SR (2013-02-06):
Pán predseda, dajte hlasovať o návrhu pani poslankyne Jurinovej, to je návrh označený II, a to je o informácii o tom, že voláte na audiotextové číslo aj o cene, že teda zároveň sa dozvie ten volajúci cenu toho hovoru.
Zmajkovičová, Renáta, podpredsedníčka NR SR (2014-09-10):
Pán minister, skončili ste?
P. Paška, predseda NR SR: (2008-11-06):
(Hlasovanie.) 126 prítomných, 100 za, 1 proti, 21 sa zdržalo, 4 nehlasovali. Návrh pána Senka sme schválili.
P. Paška, predseda NR SR: (2009-09-09):
(Hlasovanie.) 127 prítomných, 117 za, 10 sa zdržali. Návrh sme schválili. Pani poslankyňa Nachtmannová uvedie v prvom čítaní hlasovanie o zákone č. 131/2002 Z. z. o vysokých školách. Je to tlač 1187.
Sulík, Richard, predseda NR SR (2011-06-29):
S faktickou poznámkou sa prihlásili traja poslanci. Uzatváram možnosť prihlásiť sa s faktickou. Pán poslanec Kaník.
T. Cabaj, podpredseda NR SR: (2009-12-02):
Dávam slovo spravodajcovi, ktorého určil navrhnutý gestorský výbor, výbor pre hospodársku politiku, poslancovi Petrovi Pelegrinimu.
Pellegrini, Peter, predseda NR SR (2024-01-09):
Pani poslankyňa Kalmárová.
Počiatek, Ján, minister dopravy, výstavby a regionálneho rozvoja SR (2015-04-23):
Pán Přidal, čo na toto vôbec povedať? Asi najlepšie by bolo ináč povedať nič, pretože vy ste len taký havkáč pána Figeľa. Pretože ja už mám pocit, že vy hovoríte veci, ktoré on nechce povedať, aby sa za ne nemusel hanbiť, tak to hovoríte vy. Napriek tomu myslím si, že tento problém je dosť vážny na to, aby som ho zľahčoval. A keď vy ho zľahčujete, to je váš problém. Ten problém je naozaj oveľa väčší, ako si asi aj vy myslíte. Pravdepodobne tomu úplne nerozumiete, čo sa tu stalo všetko, a že takmer, a to sa tu nebavíme o malom sektore, stavebný sektor je veľmi významný a dôležitý, čiže to, čo ste spravili vy so stavebným sektorom. A porozprávajte sa s tými stavbármi na tých konferenciách! Nenájdu moc pekných slov na vás, čo ste s tým sektorom spravili. (Reakcia z pléna.) Ja sa nebavím so Širokým. Ja hovorím o všetkým firmách na Slovensku. Ja vidím, že si tam komfortne sedíte, že ste spokojný s tým, čo sa stalo. Ale ja s tým spokojný nie som. A my sme sa to snažili napraviť v maximálnej možnej miere. Vy teraz sa tvárite, že vy ste neviniatka. Celý prazáklad tohto problému začal za vás. (Potlesk.) Ďakujem.
Hort, Milan, podpredseda NR SR (2010-10-13):
Reagovať na faktické poznámky bude teraz pán poslanec Kaník.
Kažimír, Peter, minister financií SR (2016-06-15):
Ďakujem veľmi pekne. Predkladaný Protokol o zmene a doplnení Dohody o založení MIB predstavuje medzinárodnú dohodu členských krajín Medzinárodnej investičnej banky, ktorej cieľom je modernizovať riadenie tejto banky podľa štandardov iných medzinárodných finančných inštitúcií, a to najmä v nasledujúcich štyroch oblastiach. Po prvé ide o štruktúru jej riadenia, terajší dvojstupňový systém riadenia pozostávajúci z predstavenstva a rady sa zmení na efektívny trojstupňový, pozostávajúci z predstavenstva, rady riaditeľov a rady guvernérov. Je to schéma veľmi podobná napríklad Európskej investičnej banke. V ďalšom ide o flexibilitu zmien základného imania, podľa terajšieho stavu je na zmenu upísaného základného imania tejto banky potrebné meniť zakladajúce dokumenty, čo si vyžaduje súhlas parlamentov členských krajín, preto sa navrhuje sflexibilniť možnosť týchto zmien, aby o nich mohla rozhodovať priamo rada guvernérov. Modernizácia systému hlasovania členských krajín v riadiacich orgánoch. Momentálne má každá členská krajina tejto banky jeden hlas bez ohľadu na výšku svojho vkladu do základného imania. Slovensko má pri hlasovaní jednu devätinu napríklad tohto vkladu. Podľa nového systému hlasovania bude mať každá členská krajina podiel hlasov rovnajúci sa jej podielu v splatenom základnom imaní, čo je tiež úplne normálne a civilizované. Takže tým pádom sa aj náš podiel dvíha úpravu. A v neposlednom rade ide o úpravu výsad a imunít banky podľa súčasných medzinárodných štandardov. Spresňujú sa najmä daňové a colné výsady MIB v jej členských krajinách. Toľko na úvod. Ďakujem.
Pellegrini, Peter, predseda NR SR (2015-04-17):
Pred tým, ako umožním vystúpiť ďalšiemu rečníkovi, prerušujem rokovanie o tomto bode. Vyhlasujem desaťminútovú prestávku. Po nej vás budem informovať o ďalšom postupe rokovania Národnej rady. Vyhlasujem desaťminútovú prestávku. (Prestávka.) (Po prestávke.)
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 128 poslancov, za 113, proti žiadny, zdržalo sa 9, nehlasovali 6. Konštatujem, že sme tento návrh schválili. Ďalej budeme hlasovať o bode 66 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa. Je to tlač 1404. Prosím spravodajkyňu z výboru pre sociálne veci posla... poslanca Jána Kerekrétiho, aby uviedol hlásenie, hlasovanie. Takže je to spravodajca, ospravedlňujem sa. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 1404.)
Pleštinská, Zita, poslankyňa NR SR (2020-04-01):
Vážený pán predsedajúci, vážení kolegovia, veľmi sa teším, že som dostala priestor vystúpiť v tejto rozprave. Aj keď už bolo takmer všetko povedané, takže budem len veľmi stručná. Myslím si, že poslanci, ktorí sú zvolení na obciach, nie sú žiadne padavky a ani sa neboja. Ale poviem vám napríklad takú situáciu, ako je v našej obci, to je obec do tisíc obyvateľov, kde skoro 350 ľudí pracovalo v zahraničí a postupne sa tí ľudia vracajú a vlastne v domoch, kde žijú poslanci, musia vlastne dodržiavať karanténu. A nie niekedy 14 dní, ale vždycky sa to posúva. To znamená, že niežeby nechceli prísť a že sa boja, ale vlastne z dôvodu tej 14-dňovej karantény vlastne musia byť doma a tým pádom vlastne vzniká problém hlasovania v poslaneckom zbore. Ja by som chcela tak vyzdvihnúť pána ministra, že nestojíme tu vlastne prvýkrát a je to taký zákon, ktorý vlastne sme si možno vycucali ako z prsta. Ale sme sa stretli už aj na ministerstve vnútra minulý týždeň, kde sme niektoré veci spolu prediskutovali. Nehovorím, že netreba tam opraviť, dokonca mám niektoré malé, drobné pozmeňovacie návrhy, napríklad týkajúce sa malých obcí, hej? Malá obec a takýchto malých obcí do 500 obyvateľov je aktuálne na Slovensku 1 133. A tie možno budú mať problém aj s videokonferenciou alebo proste takýmito technickými záležitosťami. Ale sú veci, o ktorých treba rokovať, ktoré vlastne musia obce splniť. Čiže napríklad všeobecne záväzné nariadenie o pohrebných službách, ktoré už malo byť schválené. To znamená, že určite treba taxatívne vymedziť, o čom sa nedá, ale sú veci aj z hľadiska povedzme rozpočtov, obce dostanú menej podielových daní, budú mať menšie rozpočty, musia vlastne zasadať, aby tie priority, ktoré si dali do rozpočtov, aby tie vedeli vlastne nahradiť vzhľadom na tú situáciu, ktorá vlastne vznikla. Ja verím, že je to aj dôvera vlastne občanov. Teraz aby sme upodozrievali, že vlastne môže nastať situácia, že niečo sa udeje, tak to by sme stále prejudikovali, čo bude, keď bude. Ale v skutočnosti vlastne každý poslanec vo voľbách dostal dôveru svojich občanov a tí občania kontrolujú vlastne to rozhodnutie poslanca, aj keď bude hlasovať vlastne elektronicky. Takže ja verím, že sa nemusíte obávať, že by sa niečo udialo a verím, že aj takéto hlasovanie pomôže obciam v tomto období, keď nastalo takéto pandemické obdobie, ktoré sme si nevymysleli. A verím, že vlastne aj takéto hlasovanie pomôže obciam v tejto situácii vlastne naplniť všetky tie záležitosti, ktoré vlastne musia z hľadiska svojej samosprávy pre občanov Slovenskej republiky. Ďakujem pekne.
Hrnčiar, Andrej, podpredseda NR SR (2020-02-21):
Sedem faktických poznámok. Nech sa páči, pán poslanec Vašečka.
Boris Kollár, predseda NR SR (2020-04-01):
Nejedná sa o procedurálny návrh, pani poslankyňa.
M. Pado, poslanec: (2006-10-18):
Pani poslankyňa, napriek tomu, že sedíte v prvom rade, asi ste dobre nepočúvali. Ja som nehovoril o neschopnosti pána Fica. Hlboko sa mýlite. Ja som hovoril o jeho schopnostiach, ktoré sú smerované z môjho pohľadu tým nesprávnym smerom. Ja som hovoril o tom, nie o neschopnosti. Čo sa týka tých štátnych firiem. No, ja som zvedavý, ako to dopadne, veľmi som na to zvedavý a uvidíme potom, kde bola pravda, na čej strane. Takže to je všetko, čo som k tomu chcel povedať. Ďakujem pekne.
Blanár, Juraj, podpredseda NR SR (2020-11-25):
Pán poslanec Dostál, môžete reagovať na faktické poznámky.
Dostál, Ondrej, poslanec NR SR (2023-03-23):
Pán poslanec Šefčík, miestami ste mlátili slameného panáka, a teda dúfam, že to nebudete brať ako ostrý útok, to je taká slovná figúra, nepochybne viete. Tvrdili ste, že uznesenie nijako nezľahčuje vraždu, ku ktorej došlo. No ja som to uznesenie podrobil teda veľmi dôkladnej kritike, ale toto som o predkladateľoch nepovedal, a teda neviem, či niekto tvrdil, že úmyslom je zľahčiť vraždu, ku ktorej došlo. Ja som to nezachytil, a teda sedím tu skoro celý čas, čo tu diskutujeme a ja som vo svojom vystúpení neodbiehal, ja som reagoval na kontext, v ktorom je toto uznesenie predkladané, reagoval som na obsah návrhu uznesenia. Poukázal som na to, že neplatí, ako sa tvrdí v návrhu uznesenia, že by uznesenie Európskeho parlamentu nejako narúšalo princíp subsidiarity, nedostal som na to žiadnu odpoveď, reagoval som a upozornil som na to, že to, čo sa tam vkladá do úst Európskeho parlamentu alebo čo sa tvrdí, že je v uznesení Európskeho parlamentu, to tak nie je, lebo v uznesení Európskeho parlamentu je to napísané inak, vôbec to nie je také zovšeobecnejúce, ako vy tvrdíte, nikto nás nehádže do jedného vreca ani v tom uznesení, ani v tej, v tej diskusii. To, čo oceňujem, je tá výzva na ľudskosť, s ktorou ste prišli, s ktorou ste viackrát zopakovali, že by sme mali byť ľudskí v tejto debate, potom ste spomenuli, že však sme prijali uznesenie, kde sme to odsúdili a vyjadrili sústrasť, no ale to je práve ten problém, že my sme urobili iba nejakú gesto, ale nezlepšili sme, reálne sme nezlepšili podmienky pre život ľudí z LGBTI komunity, či už vo vzťahu k párom rovnakého pohlavia, alebo vo vzťahu k transrodovým osobám a naopak v niektorých aspektoch tú situáciu ešte ideme zhoršovať.
Zmajkovičová, Renáta, podpredsedníčka NR SR (2014-03-28):
S faktickými poznámkami štyria poslanci. Uzatváram možnosť prihlásiť sa. Pán poslanec Uhliarik.
Heger, Eduard, poslanec NR SR (2016-04-20):
Ďakujem. Anka, ja sa ti chcem veľmi poďakovať, že si otvorila túto tému, lebo myslím si, že je to veľmi dôležité, a ja by som len chcel vyjadriť, že o tebe viem, že ty si človek, ktorý má v tejto oblasti bohaté skúsenosti, a hlavne tých praktických, a že u teba toto nie je žiadna ideológia, ale že naozaj za každým tým slovom, ktoré hovoríš, sú proste reálne skutočné príbehy ľudí, ktorým si pomohla a ktorým vytrvalo pomáhaš. Takže viem, že, že to hovoríš z lásky práve k týmto ľuďom, ktorých, ktorých poznáš, a preto si to veľmi, veľmi vážim, lebo vidím, že naozaj je tu veľký strach aj u mladých ľudí zakladať rodiny, mať deti, proste budovať túto spoločnosť na, by som povedal, vlastnom ovocí. Takže ďakujem veľmi pekne, a oceňujem, že si sa na to dala.
Vons, Peter, poslanec NR SR (2020-11-24):
Vážený pán predsedajúci, vážený pán minister, spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov, je to tlač 272, v druhom čítaní. Národná rada Slovenskej republiky uznesením č. 356 z 22. októbra 2020 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre sociálne veci. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 151 z 12. novembra 2020, výbor pre financie a rozpočet uznesením č. 107 z 19. novembra 2020, výbor pre hospodárske záležitosti uznesením č. 88 z 23. novembra 2020 a výbor pre sociálne veci uznesením č. 66 z 19. novembra 2020. Z uznesení výborov Národnej rady Slovenskej republiky uvedených pod bodom III tejto správy vyplýva šesť pozmeňujúcich a doplňujúcich návrhov. Gestorský výbor odporúča hlasovať v bodoch 1 až 6 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (tlač 272), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 109 z 24. novembra 2020. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Matovič, Igor, poslanec NR SR (2013-02-08):
Lojzo, keďže hovoríš, že návrh je mimoriadne problematický, podobne, okej, všetko pochopím. A trošku to vysvetlenie, prečo je vlastne problematický, som nejako nepostrehol. Ale tiež ma zaujalo to, vlastne na čom si postavil celú argumentáciu, že nedá sa politika robiť na tom, že si dám nejakú nesplniteľnú podmienku, o ktorej vopred viem, že nebude splnená, a potom poviem, teda že niečo urobím alebo neurobím, že teda toto nie je čestný spôsob robenia politiky. Ale, Lojzo, obávam sa, že neexistuje v parlamente známejší poslanec, ktorý týždeň čo týždeň dáva vopred rôznym ministrom nesplniteľné podmienky dopredu s tým, že potom sa im vyhráža, že keď to neurobia, nerozdajú múku, neviem čo nezrušia zo zákona, tak potom spravím taký, onaký protest. A vlastne využívaš to, je to kľúčový nástroj tvojho robenia politiky. A teraz to tu kritizuješ od plota. Trošku mi to zvláštne pripadá. A obávam sa, že keď to poviem slušne, tak si takto vlastne dosť exemplárne nakakal do pusy. Ale najkľúčovejšia táto tvoja výzva, čím sa stala najznámejšia vlastne v poslednej dobe, dávania si tých nesplniteľných podmienok je práve to, čo aj tuším Eva Horváthová hovorila. Kto iný tu dal absolútne nesplniteľnú podmienku, keď sa podpíše do zajtra do 13.00 hodiny deväťdesiat poslancov, vzdáš sa poslaneckého mandátu? Ty si si postavil na takomto spôsobe kladenia si nesplniteľných podmienok a následne vyvodzovania záverov z toho, či už akcií alebo nejakých stanovísk, alebo rozhodnutí svoje robenie politiky. Takže nevedel som teraz, ktorý Lojzo Hlina to tu vlastne rozpráva, či je to ten, ktorý toto používa ako kľúčový moment robenia politiky alebo nástroj robenia politiky, alebo nejaký druhý.
P. Hrušovský, predseda NR SR: (2003-06-27):
(Hlasovanie.) Prítomných je 144 poslancov, za 67, proti 32, zdržalo sa 34, nehlasovalo 11. Konštatujem, že návrh sme neschválili. Prosím ďalší návrh. J. Hurban, poslanec: Pán predseda, potom bol ešte prednesený jeden pozmeňujúci návrh, ktorý predniesol pán poslanec Kovarčík, ale keďže sme tento text schválili už v spoločnej správe, tento návrh je bezpredmetný. Pán predseda, môžeme prejsť do tretieho čítania.
Laššáková, Jana, podpredsedníčka NR SR (2013-05-21):
Na vystúpenie pani podpredsedníčky nie sú faktické poznámky. Vyhlasujem rozpravu za skončenú. Chce k rozprave zaujať stanovisko navrhovateľ? Áno, nech sa páči, pán minister.